钦定古今图书集成/明伦汇编/家范典/第017卷 > 《囝一章》前人
## 钦定古今图书集成/明伦汇编/家范典/第017卷 > 《囝一章》前人

囝，哀闽也。闽俗呼“子” 为囝，父为《郎罢》。

囝生闽方，闽吏得之，乃绝其阳。为臧为获，致金满屋；
为髡为钳，如视草木。天道无知，我罹其毒；神道无知，
彼受其福。郎罢别囝，吾悔生汝；及汝既生，人劝不举；
不从人言，果获是苦。囝别郎罢，心摧血下，隔地绝天。
及至黄泉，不得在郎罢前。